[image: image1.png]ROMANIA




Parlamentul României

Camera Deputaţilor
PAGE  

Comisia pentru muncă şi 



Comisia pentru sănătate şi familie
protecţie socială

	Bucureşti,
	8 decembrie 2014

	Nr.
	4c-7/465 

	Bucureşti,
	8 decembrie 2014

	Nr.
	4c-8/195


RAPORT  COMUN  DE  ÎNLOCUIRE
asupra proiectului de lege pentru modificarea şi completarea Ordonanţei de urgenţă a Guvernului nr.158/2005 privind concediile şi indemnizaţiile de asigurări sociale de sănătate
În temeiul art.70 din Regulamentul Camerei Deputaţilor, republicat,  proiectul de lege pentru modificarea şi completarea Ordonanţei de urgenţă a Guvernului nr.158/2005 privind concediile şi indemnizaţiile de asigurări sociale de sănătate a fost retrimis Comisiei pentru muncă şi protecţie socială şi Comisiei pentru sănătate şi familie, prin adresa 
nr. PLx 459/2014 din 24 noiembrie 2014, în vederea reexaminării şi întocmirii unui nou raport.
Proiectul de lege are ca obiect de reglementare modificarea şi completarea Ordonanţei de urgenţă a Guvernului nr.158/2005 privind concediile şi indemnizaţiile de asigurări sociale de sănătate, aprobată cu modificări şi completări prin Legea nr.399/2006 cu modificările şi completările ulterioare. Demersul legislativ transpune în legislaţia naţională prevederile art.7 şi 8 din Directiva 2010/41/UE privind aplicarea principiului egalităţii de tratament între bărbaţii şi femeile care desfăşoară o activitate independentă.

În conformitate cu prevederile Regulamentului Camerei Deputaţilor, Comisiile au dezbătut proiectul de lege în şedinţe separate. 

În urma reluării dezbaterilor, în şedinţa din 3 decembrie 2014, membrii Comisiei pentru muncă şi protecţie socială au hotărât, cu unanimitate de voturi, respingerea proiectului de lege. La lucrări şi-au înregistrat prezenţa 23 deputaţi, din totalul de 24 membri ai comisiei.

În urma reluării dezbaterilor, în şedinţa din 3 decembrie 2014, membrii Comisiei pentru sănătate şi familie au hotărât, cu unanimitate de voturi, respingerea proiectului de lege. La lucrări şi-au înregistrat prezenţa 18 deputaţi, din totalul de 19 membri ai comisiei.

Menţionăm că prezentul raport înlocuieşte raportul comun al celor două comisii depus anterior cu nr. 4c-7/465 şi nr.4c-8/195 din data de 14 octombrie 2014.
Proiectul de lege face parte din categoria legilor organice, conform prevederilor art.73 alin.(3) din Constituţia României, republicată.

Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 

În urma finalizării dezbaterilor, cele două Comisii propun Plenului Camerei Deputaţilor respingerea proiectului de lege întrucât a rămas fără obiect, Ordonanţa de urgenţă a Guvernului nr.68 din 21 octombrie 2014 privind modificarea şi completarea unor acte normative preluând prevederile iniţiativei legislative.

